cyanic-selkie/wikianc huggingface dataset:
Таламус
Вентрално антериорно јадро (VA)
Вентралното антериорно јадро (VA) лежи на предниот пол од вентралниот сегмент на јадра. Антериорно се граничи со ретикуларното јадро, постериорно со вентралното латерално јадро (VL) и билатерално со внатрешната и надворешната медуларна ламина. Се состои од два дела; главен дел и магноцелуларен дел.
Вентралното антериорно јадро се наоѓа на патот помеѓу базалните ганглии (nuclei basales) и моторните области на премоторната кора (cortex praemotorius), пренесувајќи информации од двете области. Поточно, аферентните влакна кои стигнуваат до вентралното антериорно јадро потекнуваат од:
За возврат, вентралното антериорно јадро испраќа еферентни влакна до Бродмановите област 6 и 8 од премоторната кора. Овие влакна се реципрочни. Дополнителни проекции од вентралното антериорно јадро се насочени кон интраламинарните таламични јадра, челниот резен (lobus frontalis) и предната темена (париетална) кора. Преку овие врски, вентралното антериорно јадро ги пренесува и ги модулира сигналите од базалните ганглии до премоторната кора, со што игра улога во планирањето и отпочнувањето на моторната активност.
Вентрално латерално јадро (VL)
Вентралното латерално јадро се дели на два главни дела; предно поставен pars oralis, и задно поставен pars caudalis. Аферентните влакна кои стигнуваат до вентралното латерално јадро потекнуваат од:
Вентралното латерално јадро проектира еферентни влакна во следниве области:
Вентралното латерално јадро е активно за време и на пасивни и на активни движења на контралатералниот дел од телото. Тоа има, исто така, улога во пренесување на повратни моторни информации од малиот мозок до кората на големиот мозок.
Вентрално постериорно јадро (VP)
Вентралното постериорно јадро е главно релејно јадро за соматосетилните патишта. Тоа е поделено на два дела: вентрален постеромедијален дел (VPM) и вентрален постеролатерален дел (VPL). Ова јадро воспоставува неколку невронски патишта со различни региони од мозокот. Аферентните влакна кои стигнуваат до вентралното постериорно јадро потекнуваат од:
Системот на дорзална колумна – медијален лемнискус и спиноталамичниот пат пренесуваат сетилни информации од телото, додека тригеминоталамичниот пат пренесува сетилни информации од главата и вратот. Невроните што ги примаат сетилните сигнали се организирани во закривени ламели, така што една ламела обично обработува сигнали кои стигнуваат од само еден регион на телото.
Еферентните влакна кои патуваат до соматосензорната кора минуваат низ задниот крак на внатрешната мозочна чаура (crus posterius capsulae internae) и зракастата круна (corona radiata). Ова ја илустрира нивната улога во пренесувањето на сетилни сигнали за нивна свесна идентификација.
Внатрешно коленесто јадро (MGN)
Внатрешното коленесто јадро се наоѓа во внатрешното коленесто тело (corpus geniculatum mediale), кое претставува јајцевидно испакнување на вентролатералната површина на таламусот, веднаш под пулвинарот. Внатрешното коленесто јадро ја претставува таламичната релејна станица на аудитивниот пат, помеѓу долното брекче (colliculus inferior) и аудитивната (слушна) кора (cortex auditivus), кое прима сигнали од други аудитивни јадра, а ги проектира своите влакна преку акустичното зрачење (radiatio acustica) во аудитивни центри на слепоочната кора (lobus temporalis). Аферентните влакна кои стигнуваат до внатрешното коленесто јадро потекнуваат од:
Внатрешното коленесто јадро проектира еферентни влакна во следниве области:
Се претпоставува дека внатрешното коленесто јадро е одговорно за тонотопија (организација на звучни честоти по оска или структура) и детекција на времетраењето и интензитетот на звукот. Звучните тонови провоцираат специфични кортикални активности, кои, пак, се проектираат назад во внатрешното коленесто јадро. Овој реципрочен однос обезбедува контролен систем за влезните аудитивни сигнали.
Надворешно коленесто јадро (LGN)
Надворешното коленесто јадро се наоѓа во надворешното коленесто тело (corpus geniculatum laterale), кое претставува јајцевидно испакнување на постериорниот аспект на таламусот. Надворешното коленесто јадро ја претставува таламичната релејна станица на визуелниот пат.
Јадрото се состои од шест до осум ламини, кои се одделени со интерламинарни зони. Овие ламини ги примаат влакната од оптичкиот пат (tractus opticus) кои спроведуваат визуелни информации од мрежницата на окото. Потоа, надворешното коленесто јадро проектира влакна во визуелната (видна) кора, во подрачјето на fissura calcarina, преку оптичкото зрачење (radiatio optica).
Латерално дорзално јадро (LD)
Латералното дорзално јадро (nucleus dorsalis lateralis﻿) е најантериорно од дорзалната група на јадра, сместено во разделување на внатрешната медуларна ламина. Ова јадро прима аферентни влакна од претектумот (area praetectalis) и горното брекче. Дополнителни реципрочни врски на латералното дорзално јадро постојат со цингуларната витка (gyrus cinguli), парахипокампалната витка (gyrus parahippocampalis), темената кора (lobus parietalis) и пресубикулумот на хипокампалната формација (area praesubicularis).
Латерално постериорно јадро (LP)
Латералното постериорно јадро (nucleus lateralis posterior) лежи дорзално на вентралното постериорно јадро. Тоа прима аферентните влакна од горното брекче и има реципрочни врски со горниот темен резен. Дополнителни врски гради со долниот темен резен, цингуларната витка и медијалната парахипокампална кора.
Пулвинар
Пулвинарот (од лат. „перниче“, pulvinar thalami) ﻿е проширување кое се наоѓа на постериорниот аспект на таламусот. Пулвинарот е поделен на медијални, латерални и инфериорни пулвинарни јадра. Пулвинарот прима сигнали од јадрата на визуелниот пат и проектира еферентни влакна до визуелната кора, како и до асоцијационите подрачја на темената и слепоочната кора. Точната улога на пулвинарот не е позната, меѓутоа се претпоставува дека учествува во модулација на повисоките функции (перцепција, спознавање, меморија) во однос на видот. Аферентните влакна кои стигнуваат до пулвинарот потекнуваат од горното брекче (colliculus superior) и мрежницата на окото. Пулвинарните јадра ги проектираат своите еферентни влакна во следните области:
Медијални таламични јадра
Медијалните таламични јадра се кластери на тела на неврони сместени медијално во однос на внатрешната медуларна ламина и латерално во однос на паравентрикуларните таламични јадра. Оваа група содржи само една компонента наречена дорзомедијално јадро.
Дорзомедијално јадро (MD)
Дорзомедијалното јадро (nucleus mediodorsalis), исто така наречено медијално дорзално јадро, е поделено на два дела: антеромедијален магноцелуларен дел и постеролатерален парвоцелуларен дел. Антеромедијалниот магноцелуларен дел комуницира со неколку региони на мозокот и ги проектира своите влакна главно во фронталната (челна) кора. Некои влакна се исклучиво еднонасочни (аферентни/еферентни), додека други се двонасочни (реципрочни).
Антеромедијалниот магноцелуларен дел ги воспоставува следните конекции:
Постеролатералниот парвоцелуларен дел ги воспоставува следните конекции:
Преку сите овие конекции, дорзомедијалното јадро е одговорно за интеграција на сетилните, моторните, висцералните и олфакторните информации, кои потоа ги поврзува со емоционалната состојба на индивидуата. Неговите севкупни функции се слични на оние на префронталната кора (cortex praefrontalis).
Интраламинарни таламични јадра
Интраламинарните таламични јадра (nuclei intralaminares thalami)﻿ се групации на неврони вгнездени во внатрешната медуларна ламина. Тие се поделени на две групи: предна (рострална) група и задна (каудална) група. Интраламинарните таламични јадра играат улога во активацијата на кората на големиот мозок од страна на ретикуларната формација на мозочното стебло (formatio reticularis). Тие се исто така вклучени во сетилно-моторната интеграција. Се претпоставува дека задните интраламинарни јадра се вклучени и во говорот и мотивацијата.
Предна (рострална) група
Предната (рострална) група на јадра се состои од: централното медијално јадро, парацентралното јадро и централното латерално јадро. Овие јадра имаат реципрочни конекции со следните кортикални области на мозокот:
Овие јадра, исто така, воспоставуваат чисто еднонасочни врски со следните области:
Задна (каудална) група
Задната (каудална) група на јадра се состои од: центромедијанското јадро (nucleus centromedianus thalami) и парафасцикуларното јадро. Центромедијанското јадро е поврзано со бледото јадро (globus pallidus), длабоките церебеларни јадра и моторната кора. Помалото парафасцикуларно јадро лежи помедијално во внатрешноста на ламината. Задната група на интраламинарни јадра прима аферентни влакна од:
Оваа група проектира еферентни влакна во испруганото тело и воспоставува реципрочни конекции со моторната, премоторната и дополнителната моторна област.
Паравентрикуларни таламични јадра
Паравентрикуларните таламични јадра (nuclei periventriculares thalami﻿), исто така вообичаено наречени таламични јадра на средишната линија (nuclei mediani thalami), се групи на невронски тела кои се наоѓаат во перивентрикуларната сива маса, под епендимата на третата мозочна комора и во рамките на интерталамичната адхезија (аdhaesio interthalamica). Целата група се наоѓа вентрално во однос на централното медијално јадро. Јадра на средишната линија се: ромбоидното јадро (nucleus commissuralis rhomboidalis), nucleus reuniens и паратенијалното јадро (nucleus parataenialis). Јадрата на средишната линија примаат аферентни влакна од:
Еферентни влакна од јадрата на средишната линија завршуваат во следните области:
Јадрата на средишната линија, исто така, градат реципрочни врски со цингуларната витка и веројатно со орбитофронталната кора. Нивната улога е поврзана со лимбичниот систем.
Ретикуларно таламично јадро
Ретикуларното таламично јадро (nucleus reticularis thalami﻿) е тесно јадро, со облик на школка, кое ја обвива латералната маргина на таламусот и се протега од ростралниот пол до пулвинарот и надворешното коленесто јадро. Се наоѓа во непосредна близина на латералните таламични јадра, а од нив е одделено со надворешната медуларна ламина. Тоа е единственото јадро кое нема проекции во кората на големиот мозок. Ова јадро прима влезни информации од другите таламични јадра и кората на големиот мозок, а испраќа проекции што кружат назад кон таламусот. Поради ова, се претпоставува дека е вклучено во портирање и модулирање на информациите кои минуваат низ таламусот, со што ја регулира активноста на самиот таламус. Покрај ова, се претпоставува дека ретикуларното јадро прима влезни информации од ретикуларната формација, а потоа проектира кон другите таламични јадра, регулирајќи го протокот на информации од нив до кората на големиот мозок. Ова би значело дека ретикуларното јадро игра улога во регулацијата на будноста и вниманието. Аферентни влакна кон ретикуларното јадро стигнуваат од следните подрачја: nucleus cuneiformis на средниот мозок, челната кора, слепоочната кора и тилната кора. Еферентните влакна од ретикуларното јадро завршуваат во телото на таламусот и контралатералниот дорзален таламус.
Функција
Таламусот игра улога на релејна станица во централниот нервен систем, спроведувајќи ги и модулирајќи ги информациите помеѓу различните субкортикални области и кората на големиот мозок. Покрај тоа, има улога во регулацијата на свеста и будноста.
Таламичните јадра градат голем број на конекции во мозокот. Секое јадро прима специфични аферентни патишта како влезни информации, кои главно потекнуваат од субкортикалните структури, вклучувајќи ги меѓумозокот, лимбичните структури и базалните ганглии. Овие сигнали прво се анализираат, сортираат и интегрираат во таламичните јадра, а дури потоа се проектираат понатаму како еферентни патишта до кората на големиот мозок. Според тоа, таламичните јадра може да се разгледуваат како центри каде се филтрираат и модулираат сите моторни, лимбични и повеќето сетилни информации кои патуваат од субкортикалните структури до кората на големиот мозок. Овој факт го прави таламусот дефинирачки фактор за тоа како субкортикалните структури комуницираат со и влијаат врз кората на големиот мозок.
Ова е особено случај со нагорните сетилни патишта кои патуваат од периферијата до кората на големиот мозок. Имено, секој сетилен модалитет, освен сетилото за мирис, има таламично јадро кое ги прима, анализира и селектира информациите кои треба да бидат испратени до соодветната кортикална област. Јадра на таламусот кои ги обработуваат сетилните информации се:
Некои таламични јадра се вклучени во обработка на информации неопходни за моторна контрола, преку пренесување на информациите од малиот мозок и базалните ганглии до кората на големиот мозок.
Конечно, таламусот игра улога во регулацијата на свеста, спиењето и будноста. Ова се должи на фактот што таламичните јадра имаат силни реципрочни конекции со кората на големиот мозок, градејќи таламо-кортико-таламични кола, за кои се смета дека играат улога во формирањето на свеста. Интраламинарните таламични јадра и ретикуларното таламично јадро, кои градат конекции со мозочното стебло и базалниот преден мозок (pars basalis telencephali), исто така се претпоставува дека играат улога во формирањето на свеста.
Стеблево
Стеблево — село во општината Либражд на Елбасанската област, источна Албанија. Населено е со етнички Македонци и во селото се зборува македонскиот јазик. Денес највеќето се со исламска вероисповед (Торбеши).
Географија
Селото се наоѓа во областа Голо Брдо, на западната падина на планината Радуч. Селото се состои од три маала: Суска Маала, Леска и Дишовци. Од најблискиот поголем град (Дебар) селото е оддалечено околу 40 км југозападно. Селото се наоѓа и во непосредна близина со границата на Република Македонија.
Историја
Во „Етнографија на вилаетите Адријанопол, Монастир и Салоника“ се вели дека во 1873 г. Стеблео (Stébléo) има 150 домаќинства со 150 жители Македонци-христијани и 200 жители Македонци-муслимани (Торбеши). Во 1897 г. англискиот конзул Џон Елајџа Блант напишал дека во Стеблево живееле 336 православни Македонци. Според статистиката на Васил К’нчов („Македонија. Етнографија и статистика“) во 1900 г. во Стеблево имало 380 Македонци-христијани и 400 Македонци-муслимани.
По податоци на Бугарската егзархија, на крајот од XIX век во Стеблево имало 40 православни куќи сочинети од 224 жители. На почетокот на XX век во селото се наметнала бугарската пропаганда. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во Стеблево имало 396 Македонци-христијани под егзархијата и во селото работело бугарско училиште.
Во 1910 г. во селото пробала да се вгнезди и српската пропаганда. На селскиот свештеник Миленко Христов му е понудена годишна плата од 40 лири, а на кметот Секула му се понудени 20 лири, но и двајцата одбиле, иако попот Миленко бил српски воспитаник. Просрпски настроен бил единствено Стефан Попангело, чиј син бил српски воспитаник и учителствувал во горнореканското село Врбен.
Според статистиката на весникот „Дебарски глас“ во 1911 г. во Стеблево имало 53 македонски куќи под Бугарската егзархија, 1 куќа под Цариградската патријаршија (српската црква) и 220 торбешки куќи. Според Георги Трајчев во 1911/12 г. во Стеблево имало 40 македонски христијански куќи со 224 жители, и во него работеле црква и училиште.
По Првата балканска војна селото влегло во состав на Албанија. Поради албанските немири од септември 1913 г. во Македонија пребегале 50 куќи, кои заедно со други бегалци од Албанија се сместени во селата Бомово, Коњари и Селокуќи.
Во извештајот на Сребрен Поп Петров, главен инспектор-организатор на бугарската црковно-училишна дејност во Албанија, во август 1930 г. Стеблено се води како село со 100 куќи, од кои дел се православни Македонци, а дел се Македонци-муслимани.
Како последица од постојаното иселување на христијаните во Бугарија и Македонија, на почетокот на 1990-те во Стеблево останале само 3-4 христијански куќи, а остатокот (100 куќи) биле муслимански, броејќи вкупно 500 жители. Со падот на режимот на Енвер Хоџа и демократизацијата на Албанија е уништено традиционалното занимање на селаните — одгледувањето на компири; селото како и целата област доживеале економски колапс и многу од жителите се преселиле во големите албански градови.
Владите на Македонија и Албанија се во преговори за отворање на граничен премин „Стеблево-Лакајца“, на што настојува Македонското друштво „Илинден“ од Тирана и неговиот огранок од Голо Брдо.
Сè до 2015 г. селото било седиште на Општина Стаблево која се состоела од седум села.
Родови
Стеблево денес е воглавно торбешко село со мошне мало православно малцинство, иако во минатото православното население било значително побројно.
Како најстари православни родови во ова село се спомнувале: Рајковци, Стевовци и Ѓерановци кои биле и основачи на селото, и се доселиле од денес влашкото село Магарево. Тие биле од македонско словенско потекло, а во Стеблево се населиле од средината на XVIII век, т.е во периодот кога се доселувале Власите во селото Магарево. Друг православен род во селото бил Мациновци или Кољовци кои се доселиле од местото Мартанеш.
Иселеништво
Огромен број од православното население на ова село се има иселено. Населението е иселено воглавно во Македонија, но има иселеници и во некои места во Албанија и во Грција. После поделбата на Македонија во 1913 година еден дел од православното население се има поместено од другата страна на границата каде го основале селото Лакаица. Покрај во Лакаица голем број на население се има иселено во Скопје, каде го имаат основано маалото Дебар Маало, исто поголем број население се има иселено и во градот Солун околу (10 к.), а во помала мера иселеници има и во Дебар и Битола. Во постаро време од ова село како домазетовци се иселувале и во одредени дримколски села.
Од муслиманите има иселеници во Елбасан, а исто така и во дримколските села Бороец и Лабуништа.
Фудбалска репрезентација на Турција
Фудбалската репрезентација на Турција ја претставува Турција на меѓународните фудбалски натпреварувања и е под контрола на Фудбалскиот сојуз на Турција (Türkiye Futbol Federasyonu (TFF)).
Досега, Турција трипати се квалификувала на Светско првенство: 1950, 1954 и 2002. Меѓутоа, пред почетокот на првенството 1950 репрезентацијата морала да се повлече поради финанскиски проблеми. Најдобриот резултат на Светските првенства го оствариле во 2002 во Јапонија и Јужна Кореја освојувајќи го третото место.
Во 2003 година после откажувањето на Германија, Турција за првпат настапила на Купот на конфедерации и исто како и година дена претходно на Светското првенство го освоила третото место.
Историја
Својот прв историски натпревар Турција го одиграла на 26 октомври 1923 година против Романија. Првиот официјален натпревар Турција го одиграла на 25 мај 1924 на Олимписките игри против Чехословачка.
Со победата од 7-0 над Сирија, Турција обезбедила учество на Светското првенство 1950, но поради финансиски проблеми го откажала учеството во Бразил. Четири години подоцна Турција повторно се квалификувала за Светско првенство, играјќи бараж против Шпанија. Во првиот натпревар Шпанија победила со резултат 4-1, но во реваншот Турција била подобра со 1-0. Тогашните правила биле такви да ниту една од двете репрезентации не се квалификувала за Светско првенство 1954, па било одлучено со фрлање на паричка. После подобрата среќа во фрлањето на паричката, при извлекувањето на групите Турција немала среќа. Добиле група во која противници им биле Западна Германија, Унгарија и Јужна Кореја. По тогашните правила секоја репрезентација во групата морала да одигра натпревар со две противнички репрезентации. Во таквиот систем Турција воопшто не играла против Унгарија. Својот прв натпревар на Светските првенства Турција го доиграла на 17 јуни 1954 година против Западна Германија. Со пораз од Западна Германија 4-1 и победа против Јужна Кореја со убедливи 7-0 Турција ги завршила својте настапи во групата со два освоени бода колку и Западна Германија поради што овие две репрезентации морале да одиграат бараж за да се одлучи кој ќе помине понатаму. Во баражот Западна Германија ја победила Турција со резултат 7-2. Во 1956 година Турција одиграла Пријателски натпревар против една од тогаш најсилните светски репрезентации, репрезентацијата на Унгарија во Истанбул и победила со 3-1.
Саидски арапски јазик
Саидскиот арапски јазик — јазик кој спаѓа во групата на семитски јазици и во подгрупата на арапски јазици. Овој јазик свое потекло води од арапскиот јазик. Овој јазик се зборува во Египет, во околината на Каиро од страна на околу 19 000 000 луѓе.
Фудбалска репрезентација на Турција
Историја
Без оглед на уведувањето на државното првенство, и натапите на турските клубови во европските натпреварувања, периодот од 1960 до 1990 година бил разочарувачки за турската репрезентација. Во тој период репрезентацијата ги претрпела својте највисоки порази со 8-0 против Полска и двапати против Англија.
Од почетокот на 90-тите Турција почнала сериозно да вложува во најважната споредн работа на светот, а првите видливи резултати дошле во 1996 со пласманот на Европското првенство во Англија. Таму завршиле со нула бодови и три порази во групата од Хрватска, Португалија и Данска.
Во меѓувреме не успеале да се пласираат на Светското првенство 1998 во Франција, но затоа повторно се квалификувале за првенство на стариот континент играно во Холандија и Белгија во 2000. Таму успеале да ја минат групната фаза завршувајќи како втори во конкуренција на Италија, Шведска и Белгија и да стигнат до четвртфиналето каде биле елиминирани од Португалија.
На Светското првенство 2002 во Јужна Кореја и Јапонија, Турција го освоила фантастичното трето место. Ја поминале групата во која биле уште Бразил, Костарика и Кина, а потоа ја совладале Јапонија, и Сенегал. Во полуфиналето загубиле од Бразил, а во натпреварот за трето место го победиле домаќинот Јужна Кореја со 3-2.
Во 2008 година стигнале до полуфиналето на Европското првенство во Австрија и Швајцарија. Турската репрезентација најпрво ја минала групата во која се наоѓале неколку силни репрезентации како Португалија, Чешка и Швајцарија, а во четвртфиналето ја елиминирала Хрватска по продолженија. Во полуфиналето биле поразени од Германија.
Хакан Шукур е најдобриот и најпопуларниот играч на сите времиња. Има постигнато речиси 200 гола во турската лига. Вешт и брз со својата висина, беше еден од најдобрите играчи во скок-играта на светот. Постигнал 51 гол за репрезентацијата и неприкосновено го држи рекордот за најдобар стрелец на турската репрезентација.
Моментален состав
! colspan="9" bgcolor="#B0D3FB" align="left" |
Играчи со најмногу настапи
Играчите во болд се сè уште активни.
Најдобри стрелци
Играчите кој имаат еднаков број на голови се подредени под хронолошки редослед според времето по кое настапувале. Играчите во болд се сè уште активни.
Селектори
Последна измена: 8 ноември 2015.
Моментален селектор на Турската репрезентација е Фатих Терим кому ова му е вкупно четврти мандат на селекторската клупа. Во досегашната историја репрезентацијата на Турција ја воделе вкупно 42 селектори и токму Фатих Терим е рекордер по бројот на натпревари на позицијата селектор. Селекторската функција ја обавувал во преку 100 натпревари.
1593 во музиката
1593 година во музиката содржи некои значајни настани.
Менди Мур
Аманда Ли “Менди” Мур (англиски: Mandy Moore) која е родена на 10 април 1984 година, е американска текстописец, глумица и моден творец.
Мур стана позната како тинејџерка во 90-тите, по издавањето на нејзините поп албуми “So Real”, “I Wanna Be With You” и “Mandy Moore”. Мур се прослави во филмот A Walk To Remember во 2002 година и подоцна во груги филмови како Chasing Liberty, филм наменет за тинејџерите. Подоцнежните два филма на Мур, American Dreams и Saved! беа сатирични. Неодамна Мур го позајми својот глас како Рапунзел во најновиот анимиран филм на Дизни - Tangled. Нејзиниот неодамнешен албум Amanda Leigh беше издаден на 26 мај 2009 година. Мур продаде повеќе од 10 милиони копии низ светот.
Нејзиниот личен живот ѓи вклучува врските со тенис играчот Енди Родик и со глумците Вилмер Валдерама и Зак Браф, а нејзиниот брак со пејачот Рајан Адамс стана топ тема на медиумите.
So Real
Мур беше на турнеја со Бекстрит Бојс во текот на 1999 година. Нејзиниот деби албум So Real, беше издаден во декември 1999 година и се искачи на 31то место. За жал, за време на издавањето на албумот, критичарите ја сметаа Мур за женска тинејџерска пејачка опишана како поп принцеза, слично на Кристина Агилера, Бритни Спирс и Џесика Симпсон. Елизабет Винчетели, критичар во списанието Entertainment Weekly, за нејзиниот албум и песните напиша дека Мур поради внесување на сè уште неискусна љубов, настапуваше со задушлив професионализам и ги нарече баладите - одвратни.
Подоцна Мур достигна конвенционално радио, на помлади години од Симпсон, Агилера и Спирс, но таа на почетокот не беше успешна како нив, но и покрај тоа So Real доби платина во ОН и се продаде во околу еден милион копии. Тинејџерскиот поп сингл на Мур - Candy, Yahoo!Movies го обајснува како необично провокативно. Синглот беше успешен во Европа, посебно во Велика Британија каде што се искачи на шестото место. Allmusic го нарече хитот просечен и типичен.
I Wanna Be With You
Мур го издаде I Wanna Be With You во мај 2000 година. Албумот е опфатен со синдсајзери, бас, гитари и тапани, содржи нови песни заедно со нумери и ремикси од So Real. Некои критичари укажуваат дека е ремикс албум. Се искачи на 21то место на Billboard 200, продавајќи се во околу еден милион копии. Насловот на нумерата “I Wanna Be With You” е единствениот сингл од албумот и се искачи на 24тото место на Hot 100. Исто така е насловна песна на филмот Center Stage во 2000 година.
Mandy Moore
Во 2006 го., Мур зборува за нејзините албуми со болни чувства. Таа верува дека нејзиниот прв албум беше соодветен за нејзините години. Таа се почувствува грозно поради тоа што нејзините први албуми беа оодвратни. Мур исто така рече дека сака да дава надоместок на секој којшто ги купил нејзините два први албуми кога би можела. За време на радио интервју во април 2006 г. кога ги видоа нејзините коментари ја прашаа за надоместок на првиот албум, барање кое што Мур го исполни.
2003 - 2006
Во октомври 2003г., Мур го издаде нејзиниопт четврти албум Coverage, којшто Allmusic го објаснува како скок до музичката зрелост. Албумот се искачи на 14тото место на Billboard 200, но нејзините два хита Have A Little Faith In Me и Senses Working Overtime не се покажаа добро на листата. Обвивката на Мур од I Feel The Earth Move се појавува на Love Rocks, компилациско це-де на песни од барателите на геј правата.
Компанијата го издаде компилацискиот албум The Best Of Mandy Moore, којшто го достигна 148то место на Billboard 200 во ноември 2004 г. како последна обврска од договорот на Мур. Друга компилација, Candy, следуваше во 2005 година. За време на овој период единствената песна што Мур ја сними беше Hey! напишана од Џејмс Реналд и насловна на Лори МекКена Beautiful Man.
2007 - 2009
Во почетокот на 2006 г., Мур изјави дека и недостига музичката кариера и дека најголема страст чувствува кон пеењето. Мур потпиша со Sire Records откако нејзиниот договор со Epis Records заврши, но таа ја напушти компанијата во мај 2006 г. Таа потпиша со новата компанија EMI Music во јули истата година, опишувајќи го нејзиниот нов договор како посебно постоење, додавајќи дека ја напуштила Sire Records бидејќи не сакала да го следи конвенционалното, туку да има целосна контрола и слобода врз нејзината работа. Новиот албум на Мур, Wild Hope беше издаден на 29 јануари 2007 г. и е во соработка со глумците Шантал Кревиазук, Рејчел Јамагата, Лори МекКена и Плачковците. Мур престојуваше сама во куќата во Вудсток во Њујорк додека го снимаше албумот во 2006 г. Таа го изведе новиот материјал од Wild Hope на филмскиот фестивал Sundance. Нејзиниот прв сингл “Extraordinary” беше поставен на нејзиниот профил на My Space на 29 јануари 2007 г. Мур ја испеја песната на Брит наградите на 12 април 2007 г. и најави турнеја во летото истата година.
Албумот беше издаден во САД во јуни 2007 г. со позитивни критики. Се покажа добро на листите, дебитирајќи на 30тото место на Billboard 200 и на 84тото место во Канада. Во август 2007 г., Мур беше на турнеја со Пола Кол и Рејчел Јамагата, настапувајќи и во САД и во Канада. Wild Hope беше на 10тото местo во Entertainment Weekly. Мур изненади многумина со бесплатен концерт во Бостон на 18 јули 2007 година.
На 23 февруари 2008 г., Мур го издаде Wild Hope во Австралија, направи турнеја со Бен Ли и Западниот Австралиски Симфониски Оркестар во Западна Австралија, поддржувајќи ја Кели Кларксон на нејзината турнеја. Во октомври 2008 г., Мур постираше на нејзиниот веб блог видеа од трите нови песни на којшто работеле, заедно со писателот, пијанистот и гитаристот Мајк Виола. Се очекуваше тоа да биде дует помеѓу нив двајцата, но во јануари 2009 г. беше откриено дека тоа ќе биде соло албум во соработка со него и ќе биде издаден во април 2009 година.
Во февруари 2009 година беше објавено дека новиот албум ќе биде издаден во мај 2009 година наречен Amanda Leigh и ќе биде издаден со нов натпис наречен Storefront Recordings. Оваа нова етикета беше пронајдена од долгогодишниот менаџер на Мур - Џон Леш. Во јуни 2009 г., Мур изведе пет нумери од нејзиниот нов албум, вклучувајќи ги и “Nothing Everything” и “Love To Love Me Back” во шоуто Валмарт.
Во мај 2009 г., таа го издаде нејзиниот албум Amanda Leigh и беше опишан со позитивни ставови. Rolling Stone за албумот напиша: името е земено од вистинското име и средно име на пејачката, акустичните инструменти даваат убав гламур и албумот е снимен во скромен домашен подрум. Порака: ова е вистинска музика, не компјутеризиран поп. Списанието Time изјави дека слбумот е сниман бескорисно. Статија во списнието Paper вели дека Мур е добра пејачка и дека албумот искажува вистински, длабоки чувства.
Мур има продадено повеќе од 241.000 копии во Австралија и се рангира на 281то место од 1000 изведувачи на списокот на музичката декада (1980-2010 г.).
2010 - денес
На 25 октомври 2010 година, во дебата со WonderwallMSN, Мур изјави дека пишува за нејзиниот следен албум и се надева дека ќе го сними до почетокот на 2011 година.
2000 - 2002
За време на летото во 2002 година, Мур водеше шоу од половина час на [MTV] наречено Менди Мур, кое што по една година беше преименувано во Менди. Мур беше исто така претставник, којшто се појавува во реклами и печатени текстови за производите. Таа има позирано за Penshoppeво Филипините, ранци за тренери во Јапонија, а била и претставник за училишните програми за лаукемија и лимфома. Нејзината прва глумечка улога била во детскиот фил Magic Al and the Mind Factory каде што ја играла улогата на Британи Фостер.
Во 2001 г., Мур се појавува во мала улога како злобна и популарна мажоретка Лана Томас, спротивно од глумиците Ен Хатавеј и Џули Ендрјус во филмот The Princess Diaries. Во тој филм, Мур ја глуми “Stupid Cupid”, песна во филмот. Таа исто така зборува во Dr. Dolittle 2 како шенско мече. Во 2002 г., Мур ја има првата главна улога во филмот A Walk To Remember заедно со Шејн Вест. Заснован е на новелата на Николас Спаркс. Филмот вклучува романса помеѓу ќерката на свештеникот Џејми Саливан (Мур) и непослушен тинејџер Ландон Картер (Вест). Филмот беше мошне успешен, донесувајќи 41 милиони американски долари. Но, филмот доби неколку негативни критики. Мур доби неколку позитивни забечешки за нејзината улога кога критичарот Роџер Еберт ја нарече: прилично убедлива. Тоа лето на Ем Ти Ви филмските награди, Мур доби награда за пробив во женска изведба за таа улога.
2003 - 2005
Во 2003 година, Мур глумеше во романтичната комедија How To Deal, која што ја следеше тинејџерската популација во Америка и донесе вкупно 14 милиони домашни долари. Нејзиниот следен филм беше во 2004 година наречен Chasing Liberty, романтична комедија која што донесе бруто добивка од 12 милиони долари. Двата филма добија негативни критики, меѓутоа Еберт во изјавата за How To Deal вели дека Мур има едноставен природен шарм и има неспорно присуство на екранот и предизвикува внимание. Други критичари ја објаснуваат како глумица од ограничена област, додека во статија за Chasing Liberty изјавија дека таа е најсталожената од поранешните поп принцези. Подоцна во 2004 г., Мур се појави како главна улога во религиозната сатира Saved! во која што ја играј Хилари Феј, популарна девојка од христијанско училиште.Филмот доби позитивни коментари иако не се промовираше насекаде. Мур доби пофалба за нејзината изведба. Во една критика беше наречена избезумено задоволство а други пак рекоа дека оваа досега била нејзина најдобра изведба. Таа ја испеа насловната верзија на The Beach Boys, хитот од 1966та година “God Only Knows” со Мајкл Стип.
Во 2005 година, Мур го позајми својот глас во филмот Racing Stripes како Сенди (бел коњ) и се појави во ТВ серијата Entourage.
2006 - 2007
Во 2006 година, Мур беше гостинка во две епизоди од Scrubs: “My Half-Acre” и “Her Story II”. Истата година, таа го позајми гласот во The Simpsons, играјќи ја Табита во епизодата “Marge and Homer Turn a Couple Play”.
Мур исто така глумеше во филмот American Dreamz, којшто беше промовиран во април 2006 година. Во филмот таа глуми умоболна натпреварувачка во ТВ серијата снимана после Американскиот идол. Режисерот Пол изјави дека ја има Мур замислено во главата за улогата пред да и биде доделена, објаснувајќи дека има нешто навистина убаво за Менди, тоа ја прави поинтересна за да ја видиме како негативец. Мур изјави дека ужива да глуми како растроен карактер, но се плаши од негативните улоги. Доби различни критики, критичарот Овен Глејбермен од Entertainment Weekly напиша дека Мур и глваната улога Хју Грант имаат некоја хемија во нивните улоги, додека пак Роберт Келер од Variety ја опиша улогата на Мур како совршена мешавина од жена за која што реалното шоу е реалност.
Подоцна таа година, во What Coming Soon во критика на интернет ја опишуваат како “зачудувачки најдобра изведба”. Мур ја зборува Нита, хероина од анимираниот Brother Bear 2, којшто беше директно ставен на DVD на 29 август. Таа година и беше доделена улога во филмот Bobby, но беше заменета со Мери Елизабет Винстед.
Мур изјави незадоволство во мај 2006 година со нејзиното појавување на насловната на Космополитен. Насловот од списанието е неограничен оргазам, тоа е статија која што не личи на неа. Во нејзиниот филм Because I Said So, главните улоги Габриел Мач, Лорен Грахам и Дајан Китон, го опишуваат карактерот на Мур во детали како чувство на оргазам на нејзината мајка. Филмот беше издаден на 2 февруари 2007 година и доби различни критики. Во Licence to Wed, Мур глуми млада невеста која што треба да помине тринеделен предбрачен курс пред нејзината венчавка. Главна улога е Џон Красински како нејзин вереник и Робин Вилијамс како свештеник. Филмот беше промовиран на 3 јули 2007 година. Variety ја опишува изведбата на Мур како привлечна. Во 2007 г., Мур се враќа на малите екрани во епизода на How I Met Your Mother насловена како “Wait For It”.
2009 - 2010
По пауза од речиси две години, Мур ја снима романтичната комедија Swinging with the Finkels во Велика Британија во 2009 г. Филмот се промовираше во 2010 г. Таа беше поканета како гостин во шестата сезона од Grey’s Anatomy на 20 мај 2010 г., нејзината прва улога од 2007 г. Таа се врати како споредна улога во седмата сезона од серијата. Исто така, истата таа година, Мур ја зборуваше принцезата Рапунзел, десеттата Дизни принцеза во анимираниот филм Tangled. Мур заедно со Леви ќе ја испеат насловната тема од филмот “I See the Light”, којшто е номиниран за најдобра оригинална песна на 83те академски награди. Во јануари 2011 година, нејзините филмови донесоа вкупно 410.923.736 милиони американски долари.
Модна кариера
Мур се појави во светот на модата во 2005 година со нејзината линија наречена Mblem, составена од трикотажа и кашмир. Линијата беше распродадена во околу 500 специјални бутици, вклучувајќи ги и Рон Херман и Лиса Клин и во некои продавници како Macy’s West, Bloomingdales и Nordstrom. Една од нејзините цели беше да обезбеди облека за повисоките жени. Во февруари 2009 г., Мур ојави дека ќе ја прекине линијата и се надева дека ќе се врати во модниот свет во линијата но под други услови.
Филантропија
Според медиумската изјава од нејзиното мрежно место, Мур е вклучена во соработката со непрофитната организација PSI и Five and Alive во борбата со маларијата во Африка.
Според USA Today, Мур исто така била вклучена како волонтерка за леукемија и лимфома. Таа волонтирала како претставник за помагање на младите луѓе да станат свесни за сериозноста на леукемијата и лимфомата. Таа помага и како претставник во Cervical Cancer Awareness, којшто се одржува секој јануари. Затоа, за да ја искаѓе опасноста од ракот, таа соработува со д-р.Колинс.
Личен живот
Мур кога била помлада се забавувала неколку месеци со глумецот Били Крафорд. Помеѓу 2000 и 2002 година, таа се забавувала 18 месеци со глумецот Вилмер Валдерама. Во 2006 г., Валдерама се појавува во шоуто The Howard Stern и објаснува дека тој и Мур бсе заљубиле на прв поглед. Мур подоцна го опиша Валдерама како добро момче и џентламен, но подоцна таа изјави дека неговите коментари за нивната врска се сосема вулгарни. Мур почна да се забавува со тениската ѕвезда Енди Родик во 2002 г. Родик ја прекина врската во март 2004 година.
Во ноември 2004 г., Мур почна да се забавува со глумецот Зак Браф. Мислејќи на Браф, Мур изјави дека сака добри еврејски момчиња со добра смисла за хумор. Во 2006 г., се мислеше дека се верени но раскинаа подоцна во 2006 година.
Мур се вери со текстописецот од Њујорк, Рајан Адамс. Тие ја објавија нивната веридба на 11 февруари 2009 година и се венчаа на 10 март 2009 г. во Савана, Џорџија. Двојката имаат заедничко куче наречено Џони (наречено по омилениот пејач на Мур - Џони Мичел) кое што Мур го посвои од животинско засолниште во 2008 година.
Омилени пејачи на Мур се Елтон Џон, Везер и Бет Милер. Мидлер е воедно и омилената глумица на Мур, а нејзиниот филм Beaches бил омилен филм на Мур кога била тинејџерка. Мур ги обожава Annie Hall и Eternal Sunshine of the Spotless Mind. Таа објаснува дека не знае да готви, но си поставува за цел да зема часови за готвење.
Вилхелмсдорф (Тирингија)
Вилхелмсдорф (Wilhelmsdorf) — општина во округот Зале-Орла, во сојузната покраина Тирингија, Германија.
Општински единици
Општината се состои од местата Вилхелмсдорф и Калте Шенке.
Спрајт
Спрајт (Sprite) — безбоен безалкохолен и бескофеински пијалак, со вкус на лимон-лимета, во производство на Кока-Кола. Спрајт е воведен во САД во 1961 година. Ова бил одговор на компанијата Кока-Кола за популарноста на 7 Up, што започнал како "Lithiated Lemon" во 1929 година. Пијалакот доаѓа во сребрена боја главно, зелена, сина и зелена или како зелено прозирно шише со претежно зелени и сини етикети. Во 1978 година, Спрајт станал предводник на пазарот во категорија на сода од лимон.
Бахрански арапски јазик
Бахранскиот арапски јазик — јазик кој спаѓа во групата на семитски јазици и во подгрупата на арапски јазици. Овој јазик се зборува во Бахреин, Оман и Саудиска Арабија од стран на околу 310 000 луѓе. Во Бахреин овој јазик најмногу се зборува во престолнината, Манама а во Саудиска Арабија во Катиф. Овој јазик или дијалект е многу сличен со останатите арапски дијалекти.
Медиум Марк Б
Медиум Марк Б или само Марк Б бил средно тежок британски тенк на Првата светска војна.
Изграден во малку изменета ромбоидна форма со две периферен синџири Медиум Марк Б имал вкупна тежина од 18 тони и четворица членови на екипажот (командант, возач и двајца ловци). Кулата била петаголник, не-вртечка кула со четири митралези. Изградениот тенк од страна на Мејџор Вилсон достигнувал максимална брзина од околу 9,6 клиометри на час. Биле произведени 54 примероци на овој тенка.
Изработен од страна на Метро Камел во Бирмингем, тенкот чиј прототип бил завршен подоцна во август 1918 година не стигнал на фронтот. Неговата изградба била прекината по напредокот на Марк А до Марк Д. 45-те произведени тенкови Марк Б биле користени по 1918 година во Британскиот експедиционен корпус во балтичките држави, а подоцна и во Летонија, каде што служеле до почетокот на 1930-те, а потоа биле укинати.
Вилхелмсдорф
Вилхелмсдорф (Wilhelmsdorf) може да се однесува на следниве места во Германија:
Пролетна офанзива (1918)
Тактика
Германската војска имала тренирани јуришни единици, со пешадија, војската била тренирана да ја користи Хутиеровата тактика, со која би се пробиле и би ги заобиколиле непријателските единици, додека најсилните точки би ги оставале зад себе за да ги совлада останатиот дел од војската. Јуришната тактика предвидувала да се нападнат непријателски главни штабови, артилериске единици и складовите во непријателската заднина, како и да заземе теритирија во краток временски период. За да се овзможи почетниот пробив, германскиот генерал-пуковник Георг Брихмилер смислил тактика под име „огнен валцер“; шема на ефикасен и економичен артилериски напад кој се состоел од три фази. Прво би се извршил краток напад врз командата и комуникациите, потоа би се уништила алтирелијата и на крајот се предвидувал напад на непријателските предни пешадиски единици. Нападот секогаш требало да биде со куса огнена стрелба, за да се постигне ефект на силно изненадување. Сојузниците имале развиено длабинска одбрана, а со тоа го намалиле бројот на војниците на предната линија, а резервите во складовите ги поместиле надвор од артилерискиот дострел на Германците. Теоретски, фронталната линија се држела со снајпери, патроли и митралески гнезда. Потоа била поставена борбена зона, која требало да го запре евентуалниот напад, а зад неа се наоѓала заднинската зона, каде што се наоѓала резервната војска подготвена за противнапад или спречување на непријателскиот продор. Секторот кој го држела Петтата британска армија, малку пред офанзивата го презеле Французите, одбранбената структура не била завршена и на позициите имало многу малку војници за да ги држат длабинските позиции. Задинската зона речиси не ни постоела, а борбената зона ја сочинувале баталјоните, кои меѓусебно не се поддржувале, па германските напаѓачи можеле лесно да поминат меѓу нив.
Мишел
На 21 март 1918 година Германците ја започнале големата офанзива против Петтата британска армија и против десното крило на Третата британска армија. Во офанзивата Германците ги вклучиле Седумнаесеттата германска армија под команда на Ото фон Белов, Втората германска армија на Фон дер Марвиц и Осумнаесеттата германска армија на Оскар фон Хутијер, заедно со групата Гајл од Седмата армија, која ја поддржувала Осумнаесеттата армија. Британците биле изненадени од силината на нападот и гранатирањата што му претходеле, иако биле информирани за приближното време и локацијата на офанзивата. Германците имале среќа што нападот бил изведен во магла, што им дозволило на германските јуришни единици неприметено да навлезат длабоко во британските позиции. До крајот на првиот ден на офанзивата Германците се пробиле низ неколку точки на фронтот каде што била Петтата британска армија, кој пак започнала големо повлекување. При тоа повлекување голем број важни точки на линијата на фронтот останале заобиколени и биле совладани од германската пешадија. Исто така и десното крило на Третата британска армија било принудено да се повлече пред да биде опкружено. Германскиот командант Ерих Лудендорф не ја следел јуришната тактика. Немал кохерентна стратегија со која би ја следел новата тактика. Лудендорф сматал дека најсилно се држат најзначајните делови на сојузничките линии. Повеќето германски напредувања биле изведени на местата кои не биле од стратешка важност. Поради тоа Лудендорф постојано ја исцрпувал својата војска напаѓајќи ги добро утврдените британски единици. Кај Арас на 24 март се обидел со брз напад да го расшири пробојот на левото крило на Трета британска армија, но бил одбиен. Германскиот продор бил изведен северно од границата помеѓу француските и британските армии. Според мислењето на британскиот главен командант, маршал Даглас Хејг, главниот командант на француските сили маршал Петен многу бавно испраќал засилување во тој сектор. Сојузниците реагирале со именување на францускиот маршал Фердинанд Фош како координатор за сојузнички активности во Франција, а потоа и како главен командант на сите сојузнички сили.
По три дена германското напредuвање било забавено поради тоа што пешадијата била исцрпена, а движењето на артилеријата станало отежнато како и самото снабдување. Сојузниците добиле засилување со свежи британски и австралиски едници, а со тоа и одбраната била значително зацврстена. Ерих Лудендорф на 25 март 1918 година ја запрел операцијата Мишел. Според стандардите на тогашните мерила Германците суштествено напредувале на фронтот, но тоа всушост била пирова победа поради огромен број жртви. Освен тоа новоосвоената територија не била од голема важност, зашто Амјен и Арас останале во рацете на сојузниците. На таа територија движење било отежнато,зашто најголемиот нејзин дел била дивина преполна со урнатини и дупки од гранатирања останати по Битката на Сома. Таа територија била тешка за одбрана од противнапади. Сојузниците загубиле 250.000 војници (Британци, од Британската Империја, Французи и Американци). Освен тоа загубиле и 1.300 парчиња артилериски оружја и 200 тенкови. Сето тоа можело да се надомести или од британските фабрики, или со доаѓање на американската војска. Германците загубиле 239.000 војници, а највеќе специјални јуришни единици. Загубата на тие единици била ненадоместлива. Германците на почеток славеле победа, но потоа биле горчеливо разочарани кога ги согледале резултатите на офанзивата.